ອົບພະຍົບກະຫຼ່ຽງ ເປັນຫ່ວງ ຄວາມປອດໄພ ຖ້າຖືກສົ່ງ ກັບຄືນໄປ ມຽນມາ
ພວກອົບພະຍົບກະຫຼ່ຽງ ທີ່ອາໄສຢູ່ຕາມສູນຕ່າງໆ ໃນເຂດຊາຍແດນໄທ ຕິດກັບມຽນມາ​ ສະແດງຄວາມເປັນຫ່ວງ ໃນດ້ານຄວາມປອດໄພ ຕໍ່ການທີ່ຈະຖືກສົ່ງ ກັບຄືນປະເທດ.
ຢູ່ໃນເຂດຊາຍແດນໄທຕິດກັບມຽນມາ ພວກອົບພະຍົບກະຫລ່ຽງຫຼາຍພັນຄົນປະເຊີນກັບ ການຖືກສົ່ງກັບຄືນປະເທດ ໃນຂະນະທີ່ການຢຸດຍິງ ລະຫວ່າງທະຫານລັດຖະບານແລະ ກຳລັງປະກອບອາວຸດ ຂອງພວກຊົນກຸ່ມນ້ອຍທີ່ແຍກໂຕອອກ ຍັງດຳເນີນຢູ່ຕໍ່ມາ ແຕ່ບັນ ຫາຄວາມປອດໄພ ແລະບັນຫາເລື່ອງດິນ ຍັງສືບຕໍ່ເປັນອຸບປະສັກທີ່ສຳຄັນ ຂັດຂວາງຂັ້ນ ຕອນ ໃນການຈັດສົ່ງພວກອົບພະຍົບກັບຄືນໄປ Steve Stanford ມີລາຍງານ ກ່ຽວກັບ ເລື່ອງນີ້ ຈາກລັດກະຫລ່ຽງ ໃນປະເທດມຽນມາ ດັ່ງໄພສານ ຈະນຳມາສະເໜີທ່ານໃນອັນ ດັບຕໍ່ໄປ ທີ່ລັດກະຫລ່ຽງ ປະເທດມຽນມາ ກຳລັງປະກອບອາວຸດ ຂອງພວກຊົນກຸ່ມນ້ອຍ ຍັງສືບຕໍ່ ທຳການປ້ອງກັນຢູ່ຕາມເຂດນ້ອຍໆຫລາຍແຫ່ງທີ່ທະຫານລັດຖະບານຍັງບໍ່ທັນສາມາດ ຄວບຄຸມໄດ້ເທື່ອ ໃນບັນຫາຂັດແຍ້ງທີ່ດຳເນີນມາເປັນເວລາດົນກວ່າ 6 ທົດສະວັດແລ້ວນັ້ນກຳລັງປະກອບ ອາວຸດຂອງພວກຊົນກຸ່ມນ້ອຍຫຼາຍໆຈຸ ຍັງສືບຕໍ່ປ້ອງກັນດິນແດນທີ່ອຸດົມສົມບູນໄປດ້ວຍ ຊັບພະຍາກອນຂອງຕົນ ທ້າວ Saw Nay Lay ສະມາຊິກກອງກຳລັງປ້ອງກັນຊາດກະຫລ່ຽງ ກ່າວວ່າ ພວກອົບພະຍົບກະຫລ່ຽງກ່າວວ່າ ເຂົາເຈົ້າກຳລັງໄດ້ຮັບອາຫານໜ້ອຍລົງຢູ່ໃນສູນຕ່າງໆ ແຕ່ວ່າທາງເລືອກໃນການທີ່ຈະກັບຄືນໄປບ້ານເກີດນັ້ນແມ່ນຍັງບໍ່ທັນເປັນທີ່ຈະແຈ້ງເທື່ອ ໃນເດືອນຕຸລາປີກາຍນີ້ ມີອົບພະຍົບ 96 ຄົນຖືກສົ່ງກັບຄືນໄປມຽນມາໂດຍທາງລົດເມໃນ ໂຄງການນຶ່ງ ທີ່ຈັດຂຶ້ນໂດຍ ລັດຖະບານຂອງ ທ່ານນາງອອງຊານ ຊູຈີ ແຕ່ຍ້ອນບໍ່ມີການ ວາງແຜນ ໃນການຈັດຫາວຽກເຮັດງານທຳແລະບ່ອນຢູ່ອາໄສໃຫ້ແກ່ພວກທີ່ຖືກສົ່ງກັບຈຶ່ງ ໄດ້ກໍ່ໃຫ້ເກີດມີຄວາມວິຕົກກັງວົນຂຶ້ນມາ ທ່ານ Saw Robert Htway ເຈົ້າໜ້າທີ່ໃນຄະນະກຳມະການອົບພະຍົບກະຫຼ່ຽງກ່າວວ່າ ມັນເປັນການສະແດງຄວາມເປັນຫ່ວງຂອງຫລາຍໆຄົນ ທີ່ຢູ່ໃນສູນຕ່າງໆ ຊຶ່ງບາງຄົນໄດ້ ໃຊ້ຊີວິດສ່ວນໃຫຍ່ ຢູ່ທີ່ນັ້ນ ເຊັ່ນລຸງ Saw Ai Say ລຸງ Saw Ai Say ກ່າວວ່າ ສ່ວນບຸກຄົນອື່ນໆ ກໍມີຄວາມເປັນຫ່ວງ ຢ້ານວ່າ ເວລາໃດທີ່ເຂົາເຈົ້າເລືອກເອົາການເດີນ ທາງກັບຄືນບ້ານເກີດແລ້ວ ເຂົາເຈົ້າກໍຈະບໍ່ສາມາດ ໄດ້ຮັບການສະໜັບສະໜຸນ ຈາກສູນ ອົບພະຍົບອີກຕໍ່ໄປ ນາງ Naw Si Si ຊຶ່ງເປັນອົບພະຍົບກະຫລ່ຽງຄົນນຶ່ງເວົ້າວ່າ ຍ້ອນການເຈລະຈາສັນຕິພາບແຫ່ງຊາດຮອບໜ້າ ຍັງບໍ່ທັນມີການປະກາດ ໃຫ້ຊາບເທື່ອ ດັ່ງນັ້ນ ຫລາຍໆຄຳຖາມກໍຍັງບໍ່ທັນມີຄຳຕອບເທື່ອສຳລັບອະນາຄົດຂອງພວກອົບພະຍົບ ເຫລົ່ານີ້ (SAW NAY LAY, Karen National Defense Organization (Male in Karen) (SAW ROBERT HTWAY, Karen Refugee Committee (Male in Karen) ) (NAW SI SI, refugee (Female in Karen) )